wickkiey/tamil-wikipedia-chunked huggingface dataset:
# சு. ப. தமிழ்ச்செல்வன் கொலை

## இறந்த போராளிகள்

இலங்கை வான் படை நடத்திய குண்டுத்தாக்குதலில் இறந்த விடுதலைப் புலிப் போராளிகள் குறித்த அறிவித்தலை தமிழீழ விடுதலைப் புலிகள் வெளியிட்டுள்ளனர்..  
- பிரிகேடியர் தமிழ்ச்செல்வன் என்று அழைக்கப்படும் பரமு தமிழ்ச்செல்வன். (சொந்த முகவரி: யாழ். மாவட்டம், தற்காலிக முகவரி: கிளிநொச்சி மாவட்டம்)
- லெப். கேணல் அன்புமணி அல்லது அலெக்ஸ் என்று அழைக்கப்படும் முத்துக்குமாரு சௌந்தரகிருஸ்ணன் (சொந்த முகவரி யாழ். மாவட்டம்)
- மேஜர் மிகுந்தன் என்று அழைக்கப்படுமம் தர்மராசா விஜயகுமார் (சொந்த முகவரி: யாழ். மாவட்டம்)
- மேஜர் கலையரசன் அல்லது நேதாஜி என்று அழைக்கப்படும் கருணாநிதி வசந்தகுமார் (நிலையான முகவரி: யாழ். மாவட்டம், தற்காலிக முகவரி: ஜெயந்திநகர், கிளிநொச்சி)
- லெப். ஆட்சிவேல் என்று அழைக்கப்படும் பஞ்சாட்சரம் கஜீபன் (யாழ். மாவட்டம்)
- லெப். மாவைக்குமரன் என்று அழைக்கப்படும் முத்துக்குமாருக்குருக்கள் சிறீகாயத்திரிநாத சர்மா
# சு. ப. தமிழ்ச்செல்வன் கொலை

## தலைவர்கள், அமைப்புகள் அஞ்சலி

தமிழ்ச்செல்வனின் மறைவு குறித்து பல தலைவர்கள், மற்றும் அரசியல் அமைப்புகள் அஞ்சலி தெரிவித்துள்ளனர். விடுதலைப் புலிகளின் தலைவர் வே. பிரபாகரன், தமிழ்நாடு முதல்வர் மு. கருணாநிதி, பாட்டாளி மக்கள் கட்சி நிறுவனர் மருத்துவர் இராமதாஸ், நோர்வே அனைத்துலக அபிவிருத்தி அமைச்சர் எரிக் சொல்ஹெய்ம், திராவிடர் கழகத் தலைவர் கி. வீரமணி, இந்திய கம்யூனிஸ்ட் கட்சியின் தமிழ்நாடு பிரிவு, மற்றும் பல்வேறு அனைத்துலக ஊடகங்கள் ஆகியோர் தமது இரங்கலைத் தெரிவித்துள்ளனர். அவற்றின் தொகுப்பு கீழே:  
- wikisource:ta:சு. ப. தமிழ்ச்செல்வன் இழப்புக்கு பிரபாகரன் விடுத்த அறிக்கை
- wikisource:ta:சு. ப. தமிழ்ச்செல்வன் இழப்புக்கு கருணாநிதியின் இரங்கல் செய்தி
- wikisource:ta:சு. ப. தமிழ்ச்செல்வன் இழப்புக்கு பாரதிராஜா விடுத்த அறிக்கை
- wikisource:ta:சு. ப. தமிழ்ச்செல்வன் இழப்புக்கு இந்திய கம்யூனிஸ்ட் கட்சியின் தமிழகச் செயலாளர் அறிக்கை
- wikisource:ta:சு. ப. தமிழ்ச்செல்வன் இழப்புக்கு பாட்டாளி மக்கள் கட்சி நிறுவனர் மருத்துவர் இராமதாஸ் அறிக்கை
# சு. ப. தமிழ்ச்செல்வன் கொலை

## தாக்குதல் தொடர்பான தகவல்

புலிகள் அமைப்பில் சு.ப. தமிழ்ச்செல்வனுக்கு எதிரானவர்கள் கொடுத்த தகவல்களில் பேரிலேயே இலங்கை வான்படைக்கு சு.ப. மற்றும் ஏனையவார்கள் தங்கியிருந்த இடம் தொடர்பான தகவல் கிடைத்ததாக இலங்கையின் ஐலன்ட் பத்திரிகை, ஆசியா டிரிபுயூன் இணையத்தளம் ஆகியன தகவல் வெளியிட்டுள்ளன. மேலும் கடைசிக் காலத்தில் தலைமையுடன் முரண்பாடுகள் காணப்பட்டதாகவும் புலிகள் அமைப்பில் பதவிப் போட்டி நிலவி வருவதாவும் அச்செய்திகள் கூறுகின்றன. இலங்கை பாதுகாப்பு அமைச்சின் இணையத்தளத்தில் இக்கொலைத் தொடர்பான செய்தியில் தாக்குதல் இலங்கை வான்படையின் வேவு விமானங்களின் மூலம் பெறப்பட்ட தகவல்களைக் கொண்டும் தாக்குதலின் போது தாக்குதல் பகுதியில் இருந்து பெறப்பட்ட நேரடி தகவல் மூலமும் தான் இம்மறைவிடம் கண்டுபிடிக்கப்பட்டு தாக்குதல் நடத்தப்பட்டதாக குறிப்பிட்டுள்ளது.
# சு. ப. தமிழ்ச்செல்வன் கொலை

## வெப்ப அழுத்தக்குண்டு

தமிழ்ச்செல்வன் மற்றும் விடுதலைப் புலிகள் இலங்கை விமானப்படை வீசிய குண்டின் நேரடித்தாக்கத்தால் இறக்காமல் அது காற்றில் ஏற்படுத்திய அழுத்த மாற்றத்தின் விளைவாக உடற்காயங்கள் இன்றி இறந்தனர் என்று பிபிசி.
# பலத்தீன் நாடு

**பலத்தீன்** (*Palestine*), அதிகாரபூர்வமாக **பலத்தீன் நாடு** (*State of Palestine*, ) என்பது மேற்கு ஆசியாவில் தெற்கு லெவண்ட் பிரதேசத்தில் உள்ள ஒரு நாடு ஆகும். இது இரண்டு துண்டிக்கப்பட்ட பிரதேசங்களை உள்ளடக்கியது - மேற்குக் கரை, காசாப் பகுதி, கூட்டாக பாலத்தீனியப் பிரதேசங்கள் என்று அழைக்கப்படுகிறது. இந்த நாடு இசுரேலுடன் வடக்கு, மேற்கு மற்றும் தெற்கிலும், கிழக்கில் ஜோர்தானுடனும், தென்மேற்கில் எகிப்துடனும் தனது எல்லைகளைப் பகிர்ந்து கொள்கிறது. இது 6,020 சதுர கிலோமீட்டர் (2,320 சதுர மைல்) மொத்த நிலப்பரப்பைக் கொண்டுள்ளது, அதே நேரத்தில் இதன் மக்கள் தொகை ஐந்து மில்லியனைத் தாண்டியுள்ளது. அதன் அறிவிக்கப்பட்ட தலைநகரம் எருசலேம் ஆகும், அதேவேளை ரமல்லா இதன் நிர்வாக மையமாக செயல்படுகிறது. ரஃபா இதன் மிகப்பெரிய நகரமாக உள்ளது. அரபு மொழி இதன் அதிகாரபூர்வ மொழியாகும். பெரும்பான்மையான பாலத்தீனியர்கள் இசுலாத்தைப் பின்பற்றுகிறார்கள், அதே வேளை கிறித்தவமும் குறிப்பிடத்தக்க இருப்பைக் கொண்டுள்ளது.
# பலத்தீன் நாடு

## புவியியல்

பாலஸ்தீன நாடு மேற்குக் கரை மற்றும் காசா ஆகியவற்றை உள்ளடக்கியதாகும். ஜெருசலேம் அதன் தலைநகராகும்.
# பலத்தீன் நாடு

## மொழிகள்

அலுவலக மொழியாக அரபி மொழி உள்ளது. எபிரேயம் மொழியும் பேசப்படுகிறது.
# பலத்தீன் நாடு

## மக்கள்தொகை

பாலஸ்தீனிய மத்திய புள்ளிவிபர பணியகம் படி, பாலஸ்தீன நாட்டின் 2013 இல் மக்கள் தொகை 4,420,549 ஆகும். நாட்டின் மக்கள் தொகை அடர்த்தி சதுர கிலோமீட்டர்க்கு 731 மக்கள் என்று உள்ளது.
# பலத்தீன் நாடு

## சமயம்

பாலத்தீன நாட்டில் 93% மக்கள் இசுலாம் சமயத்தை பின்பற்றுகிறார்கள். இவர்களில் பெரும்பாலானவர்கள் சுன்னத் பிரிவை சார்ந்தவர்கள், அகதியாக முசுலிம்கள் சிறிய அளவில் உள்ளனர்.பாலத்தீன கிறித்தவர்கள் 6% உள்ளனர். டுருஸ் சமயத்தவர் சிறிய அளவில் உள்ளனர்.யூதர்களும் அங்கு உள்ளனர்.
# பலத்தீன் நாடு

## விளையாட்டு

கால்பந்து பாலஸ்தீன மக்கள் மத்தியில் மிகவும் பிரபலமான விளையாட்டாக இருக்கிறது. அதேவேளை ரக்பியும் பிரபலமான விளையாட்டாக இருக்கிறது.
# பலத்தீன் நாடு

## கல்வி

பாலத்தீனத்தின் மேற்குக் கரையில் சுமார் 7 பல்கலைக்கழகங்கள் செயல்படுகின்றன.
- பெத்லகேம் பல்கலைக்கழகம்-- 1973 இல் இருந்து செயல்படும் ரோமன் கத்தோலிக்க அவையால் நிர்வகிக்க படுகிறது.
- பிர்ஜெய்ட் பல்கலைக்கழகம் -ரமல்லா நகருக்கு வடக்கே பிர்ஜெய்ட் நகரில் உள்ளது.
- அல் நாஸ் தேசிய பல்கலைக்கழகம்.
- ஹெப்ரான் பல்கலைக்கழகம்.
- அல் குத்ஸ் பல்கலைக்கழகம் - கிழக்கு ஜெருசலம்.
- அரபு அமெரிக்கப் பல்கலைக்கழகம், பாலத்தீனம் – தனியார் பல்கலைக்கழகம்.
- ஏரியல் பல்கலைக்கழகம்.
# பலத்தீன் நாடு

## உலக நாடுகளின் அங்கீகாரம்

"பலஸ்தீன நாடு" உடனடியாகவே அரபு லீக் நாடுகளால் அங்கீகரிக்கப்பட்டடது. ஐக்கிய நாடுகள் இதனை இதுவரையில் அங்கீகரிக்கவில்லை. 2012ஆம் ஆண்டு நவம்பர் மாதம் 29ஆம் நாள் ஐ.நா. பாலத்தீனத்தை "பார்வையாளர் நாடு" (*observer state*) என்னும் நிலைக்கு உயர்த்தியது. ஐரோப்பிய ஒன்றியம் பாலத்தீனத்தை முழு இறையாண்மை கொண்ட நாடாக அங்கீகரிக்காவிடினும், அது பலஸ்தீனத்துடன் தூதரக உறவைப் பேணி வருகிறது.
# பலத்தீன் நாடு

## உலக நாடுகளின் அங்கீகாரம்

### பலஸ்தீன நாட்டை அங்கீகரித்த நாடுகள்

செப்டம்பர் 2011 வரை, ஐக்கிய நாடுகள் அவையின் 193 நாடுகளில் 127 நாடுகள் (65.8%) பலஸ்தீன நாட்டை அங்கீகரித்துள்ளன. இருபதுக்கும் மேற்பட்டவை ஓரளவு தூதரக உறவைப் பேணிவருகின்றன.
# பலத்தீன் நாடு

## தலைநகர் பற்றிய சர்ச்சை

விடுதலைப் பிரகடனம் வழியாகப் பலத்தீனம் தன் தலைநகரம் எருசலேம் என்று அறிவித்தாலும், நடைமுறையில் இன்று எருசலேம் இசுரயேல் நாட்டின் தலைநகராகவே இசுரயேலால் கருதப்படுகிறது. இவ்வாறு பன்னாட்டளவில் எழுந்த சர்ச்சை இன்னும் தீர்வு பெறவில்லை.
# பலத்தீன் நாடு

## பாலத்தீனம் ஐ.நா.வில் "நிலையான பார்வையாளர் நாடு" நிலை பெறுதல்

2012, ஆகத்து மாதத்தில் பாலத்தீன வெளியுறவு அமைச்சர் ரியாத் அல்-மால்க்கி, ரமால்லாவில் செய்தியாளர்களிடம், பாலத்தீனம் ஐ.நா. பொது அவையில் "உறுப்பினர் நிலை இல்லா, பார்வையாளர் நிலை" பெறுவதற்கு விண்ணப்பிக்கப் போவதாகக் கூறினார்.  
2012, நவம்பர் மாதம் 29ஆம் நாள் ஐ.நா. பொதுப்பேரவை 67/19 தீர்மானத்தை நிறைவேற்றி, பாலத்தீனத்துக்கு "அமர்வோர்" (*entity*') நிலையிலிருந்து "உறுப்பினர் இல்லா, பார்வையாளர் நாடு" (*non-member observer state*) என்னும் நிலை வழங்கியது. தீர்மானத்தை ஆதரித்து வாக்களித்த நாடுகள் 138. எதிர்ப்பு வாக்குகள் 9; நடுநிலை வகித்தோர் 41. இவ்வாறு பாலத்தீனம் இறையாண்மை கொண்ட நாடு என்பது உள்முகமாக ஏற்கப்பட்டுள்ளது.
# பலத்தீன் நாடு

## ஐ.நா.வில் பாலத்தீனம் அடைந்த நிலையின் விளைவுகள்

2012, நவம்பர் 29ஆம் நாள் பாலத்தீனம் "பார்வையாளர் நாடு" என அங்கீகரிக்கப்பட்டதால் என்ன விளைவுகள் ஏற்பட்டன என்பது குறித்து பல கருத்துகள் உள்ளன.  
இந்த ஐ.நா. பொதுப் பேரவை வாக்கெடுப்பின் விளைவாக உலகின் மிகப் பெரும்பான்மையான நாடுகள் பாலத்தீன நாடு முழு இறையாண்மை கொண்ட நாடாக உருவாகிட ஆதரவு தெரிவிக்கின்றன. தற்போது பாலத்தீனத்தின் முதல்வரான மம்மூது அப்பாஸ் (*Mahmoud Abbas*) இந்த வாக்கெடுப்பின் விளைவாக அதிக வன்மை பெறுகிறார் என்றும், அவரது கட்சிக்கு எதிரான ஹமாஸ் கட்சியின் தீவிரப்போக்கைவிட காசா பகுதியில் அவருக்கு ஆதரவு பெருகும் என்று எதிர்பார்க்கப்படுகிறது.  
பாலத்தீனத்தில் மேற்குக் கரையில் ரமால்லாவிலிருந்து நியூயார்க் சென்று அங்கு ஐ.நா. பேரவையில் உரையாற்றிய அப்பாஸ் பின்வருமாறு கூறினார்: "ஆக்கிரமிப்பும், (இசுரயேலின்) சட்டத்திற்கு புறம்பான குடியேற்றமும் நிலக் கைப்பற்றலும் நிறுத்தப்பட வேண்டும் என்று உலக நாடுகள் தெளிவாகக் கூறவேண்டிய நேரம் வந்துவிட்டது."  
பாலத்தீனத்துக்கு "பார்வையாளர் நாடு" என்னும் நிலை வழங்கப்பட்டதைத் தொடர்ந்து ஐ.நா. பேரவை மன்றத்தில் அந்நாட்டின் தேசிய கொடி உயர்த்தப்பட்டது.  
அந்த நிகழ்ச்சியைச் சிறப்பிப்பதற்காக, பாலத்தீனத்தின் ரமால்லாவில் யாசர் அரபாத் வளாகத்தில் பன்னூறு மக்கள் ஒன்று கூடி, கைகளில் கொடி அசைத்து தேசிய பாடல்கள் இசைத்தனர்.  
அப்பாஸ் ஆற்றிய உரையில், பாலத்தீனத்தின் விடுதலைப் போராட்டம் பற்றிக் குறிப்பிட்டார். பிரித்தானியர் பாலத்தீனத்தை யூதப் பகுதி என்றும் அரபுப் பகுதி என்றும் இரண்டாகப் பிரித்த 65ஆம் ஆண்டு நிறைவின்போது, ஐ.நா. வாக்கெடுப்பு 2012, நவம்பர் 29ஆம் நாள் நிகழ்ந்ததன் உட்பொருளை அவர் சுட்டிக்காட்டினார். பாலத்தீனம் தனி நாடாக உருவெடுத்து செயல்படுமா என்பது குறித்து கடந்த பல பத்தாண்டுகளில் ஐயப்பாடு ஏற்பட்டாலும், அதிசயமான விதத்தில் "தனி நாடு" என்னும் கருத்து நிலைத்து நின்றுள்ளது.  
பாலத்தீனம் என்பது தனி இறையாண்மை கொண்ட ஒரு "நாடு" என்பதற்கு ஐ.நா.வின் உறுப்பு நாடுகள் "பிறப்புச் சான்றிதழ்" அளிக்க அழைக்கப்படுகின்றன என்று அவர் கூறினார்.
# பலத்தீன் நாடு

## இசுரயேலின் நிலைப்பாடு

பாலத்தீனத்திற்கு "பார்வையாளர் நாடு" என்னும் நிலை வழங்கியதற்காக இசுரயேல் ஐ.நா. தீர்மானத்தைக் கண்டனம் செய்தது. அப்பாஸ் வழங்கிய உரை இசுரயேலைப் பற்றிப் பொய்யும் புழுகும் கூறுகிறது என்று இசுரயேலி முதல்வர் பென்யமின் நெத்தன்யாகு தெரிவித்தார். இசுரயேலின் ஐ.நா. தூதர் ரான் ப்ரோசோர், "ஐ.நா.வின் தீர்மானம் ஒருதலைச் சார்பானது. அமைதிக்கான உரையாடலை வளர்த்தெடுக்க அது எவ்விதத்திலும் பயன்படாது. மாறாக பின்னோட்டத்தைத் தான் ஏற்படுத்துகிறது" என்று கூறினார்.  
அவரது கருத்துப்படி, பாலத்தீனம் தனி நாடாக உருவெடுக்க ஒரே வழி இசுரயேலும் பாலத்தீனமும் "நேரடி கருத்துப் பரிமாற்றத்தில்" ஈடுபடுவதுதான்.
# பலத்தீன் நாடு

## ஐக்கிய அமெரிக்க நாடுகளின் நிலைப்பாடு

பாலத்தீனத்துக்கு "பார்வையாளர் நாடு" நிலை வழங்கப்படுவதை எதிர்த்து வாக்களித்த முக்கிய நாடு, இசுரயேலைத் தவிர, ஐக்கிய அமெரிக்க நாடுகள் ஆகும்.  
அமெரிக்கா நாட்டு வெளியுறவு அமைச்சர் ஹிலரி கிளிண்டன் பாலத்தீனத்துக்கு ஐ.நா. "பார்வையாளர் நாடு" நிலை வழங்கியது "துரதிருஷ்ட வசமானது, எதிர்விளைவை ஏற்படுத்தக்கூடியது" என்று குறிப்பிட்டார். மேலும் அவர் கூறியது: "இரண்டு இன மக்களுக்கு இரண்டு தனி நாடுகள் உருவாக வேண்டும். தனி இறையாண்மை கொண்டு தனித்தியங்கக் கூடிய பாலத்தீன நாடு உருவாக வேண்டும். அது இசுரயேல் என்னும் யூத குடியரசு நாட்டோடு அருகருகே அமைதி மற்றும் பாதுகாப்பு நிலவும் வகையில் செயல்பட வேண்டும். இதற்கு, சம்பந்தப்பட்ட தரப்பினர் நேரடி பேச்சு வார்த்தையில் ஈடுபடுவதே ஒரே வழி."
# பலத்தீன் நாடு

## பாலத்தீன மக்களின் நிலை மாறியதா?

ஐ.நா. பேரவை பாலத்தீனம் "பார்வையாளர் நாடு" என்று ஏற்றுக்கொண்டதால் பாலத்தீன நாட்டு மக்களின் அன்றாட வாழ்வில் பெரிய மாற்றம் ஏற்படப்போவதில்லை என்று பரவலாகக் கருதப்படுகிறது. பாலத்தீனத்தின் மேற்குக் கரையில் காசா பகுதியில் இசுரயேலின் ஆக்கிரமிப்பு தொடர்கிறது.  
பாலத்தீனம் பற்றி ஐ.நா. நிறைவேற்றிய தீர்மானம் அந்நாடு முழு உறுப்பினர் நாடுகளைப் போல வாக்களிக்கும் உரிமையை பாலத்தீனத்திற்கு அளிக்கவில்லை. வெறுமனே பார்வையாளராக இருந்த நிலை மாறி இப்போது "பார்வையாளர் நாடு" (*observer state*) என்னும் நிலையைப் பாலத்தீனம் பெறுகிறது. எனவே பாலத்தீன இறையாண்மை சட்டமுறையாக அமைவதை ஐ.நா. ஏற்கிறது.  
இந்த தீர்மானத்தின் இன்னொரு முக்கிய விளைவு, இனிமேல் பாலத்தீனம் பன்னாட்டு நிறுவனங்களில் "உறுப்பினர்" நிலை பெற முடியும். குறிப்பாக "பன்னாட்டு குற்றவியல் மன்றம்" (*International Criminal Court – ICC*). இவ்வாறு சேரும்போது இசுரயேல் பாலத்தீனர்கள் மீது தாக்குதல் நடத்தி குற்றம் புரிந்துள்ளது என்னும் வழக்கை நீதிமன்றத்துக்குக் கொண்டுசெல்ல பாலத்தீனத்திற்கு உரிமை கிடைக்கும். தான் இவ்வாறு செய்யப்போவதாக பாலத்தீனம் இதுவரை கூறவில்லை என்றாலும், அவ்வாறு நிகழக் கூடும் என்பது இசுரயேலின் அச்சம்.
# பலத்தீன் நாடு

## வாக்களிப்பு விவரம்

பாலத்தீனம் ஐ.நா. அவையில் "பார்வையாளர் நாடு" என்னும் நிலை அடைவதற்கு ஆதரவாக உறுப்பினர் நாடுகள் மிகப் பெரும் எண்ணிக்கையில் வாக்கு அளித்தன.
- ஐ.நா. மொத்த உறுப்பினர் நாடுகள் 193
- ஆதரவு வாக்குகள் 138
- எதிர்ப்பு வாக்குகள் 9
- நடுநிலை வாக்குகள் 41  
எதிர்ப்பு வாக்கு அளித்த நாடுகளுள் முக்கியமான நாடு ஐக்கிய அமெரிக்க நாடுகள். மேலும் இசுரயேல், கனடா, செக் குடியரசு தவிர மார்ஷல் தீவுகள், மைக்குரோனீசியா, நவுரு, பலாவு, பனாமா ஆகிய சிறு நாடுகள் உட்பட மொத்தம் 9 நாடுகள்.  
பிரான்சு, இத்தாலி, எசுப்பானியா, நோர்வே, டேன்மார்க், சுவிட்சர்லாந்து ஆகிய ஐரோப்பிய நாடுகளும் கிரீசும் ஆதரவாக வாக்களித்தன.  
செருமனியும் பிரிட்டனும் நடுநிலை வகித்தன. இசுரயேலோடு அமைதிப் பேச்சுவார்த்தையை மீண்டும் தொடங்குவது பற்றி அப்பாஸ் வாக்குறுதி அளிக்கவில்லை என்பதை பிரிட்டன் காரணமாகக் காட்டியது.  
முதலில் நடுநிலை வகித்த நாடுகள் பல, பின்னர் ஆதரவு அளித்து வாக்கு அளித்தன. இவற்றுள் குறிப்பாக ஐரோப்பிய நாடுகள் சில அடங்கும். 2012 நவம்பரின் தொடக்கத்தில் காசா பகுதியில் பாலத்தீனத்துக்கும் இசுரயேலுக்கும் இடையே நிகழ்ந்த மோதலில் 158 பாலத்தீனியரும் 8 இசுரயேலிகளும் உயிர் இழந்த பின்னணியில் பாலத்தீன முதல்வர் அப்பாசுக்கு ஊக்கம் அளிக்க வேண்டும் என்பதும் இதற்குக் காரணம்.  
ஐ.நா. அவையில் "பார்வையாளர் நாடு" என்னும் நிலை பெற வற்புறுத்த வேண்டாம் என்று கூறி, இசுரயேலும் ஐக்கிய அமெரிக்க நாடுகளும் பாலத்தீனத்தைக் கேட்டுக்கொண்டன. அவ்வாறு செய்தால் பெரிய நிதி இழப்பு ஏற்படும் என்றும் அச்சுறுத்தியிருந்தன. ஆனாலும், நிதி உதவியை நிறுத்திவிட்டால் முதல்வர் அப்பாஸ் சக்தி இழக்க நேரிட்டு அதனால் வேறு அரசியல் பின்னடைவு ஏற்படக்கூடும் என்று கருதி, அந்நாடுகள் தங்கள் அச்சுறுத்தலை வலியுறுத்தவில்லை.
# பலத்தீன் நாடு

## இசுரயேலும் ஐக்கிய அமெரிக்க நாடுகளும் அதிருப்தி

பாலத்தீனம் ஐ.நா. அவையை அணுகி "பார்வையாளர் நாடு" நிலை பெற வற்புறுத்த வேண்டாம் என்பது ஐக்கிய அமெரிக்க நாடுகளின் கருத்தாக இருந்தது. தங்கள் கருத்தை அப்பாஸ் ஏற்கச் செய்வதற்காக அமெரிக்க அரசு வெளியுறவுத் துறை துணை அமைச்சராகிய பில் பர்ன்ஸ் (*Bill Burns*) என்பவரை அப்பாசிடம் அனுப்பியது. ஆனால் அப்பாஸ் அதற்குச் செவிமடுக்கவில்லை.  
மேற்குக் கரையில் காசா பகுதியில் இசுரயேல் தனது குடியேற்றத்தை விரிவாக்கியதன் விளைவாக பாலத்தீனத்துக்கும் இசுரயேலுக்கும் இடையே அமைதிப் பேச்சுவார்த்தை முறிந்தது. அந்தப் பேச்சுவார்த்தையை மீண்டும் தொடங்குவதற்கும் பாலத்தீனம் முன்வர வேண்டும் என்பது ஐக்கிய அமெரிக்கா மற்றும் பிரிட்டனின் கோரிக்கையாக இருந்தது. மேலும், பாலத்தீனம் இசுரயேலுக்கு எதிராகப் பன்னாட்டு குற்றவியல் நீதிமன்றத்தை அணுகப் போவதில்லை என்று வெளிப்படையாக உறுதிமொழி அளிக்க வேண்டும் என்றும் அந்நாடுகள் நிபந்தனை விதித்தன.
# பலத்தீன் நாடு

## இசுரயேல் அதிர்ச்சி அடைதல்

பாலத்தீனம் மிகப் பெரும்பான்மையான நாடுகளின் ஆதரவை ஐ.நா. பேரவையில் பெற்றது குறித்து இசுரயேல் அதிர்ச்சி அடைந்துள்ளது. குறிப்பாக, பிரிட்டன், செருமனி போன்ற நாடுகள் பாலத்தீனத்தின் விண்ணப்பத்தை எதிர்த்து வாக்களிக்கும் என்று இசுரயேல் எதிர்பார்த்தது. இறுதியில் பிரிட்டன் நடுநிலை வகித்தது.  
இசுரயேலுக்கு எப்போதுமே முழு ஆதரவு அளித்துவந்துள்ள செருமனி நாடு, பாலத்தீனத்துக்கு எதிராக வாக்கு அளிக்கும் என்று இசுரயேல் எதிர்பார்த்தது. ஆனால், இறுதியில் செருமனி இஸ்ரயேலுக்கு ஆதரவாக வாக்கு அளிக்காமல், நடுநிலை வகித்தது இசுரயேலுக்குப் பெரும் அதிர்ச்சியாகி விட்டது. ஐரோப்பாவின் ஒரு நாடு மட்டுமே (செக் குடியரசு) பாலத்தீன விண்ணப்பத்தை எதிர்த்து, இசுரயேலின் நிலைப்பாட்டுக்கு ஆதரவாக வாக்களித்தது.  
இசுரயேலின் கோபம் உடனடியாக வெளிப்பட்டது. அந்நாட்டின் முதல்வர் நெத்தன்யாகு, ஐ.நா. முடிவைக் கேட்டவுடனேயே, பாலத்தீன மேற்குக் கரை காசாவில் இசுரயேலின் ஆக்கிரமிப்பைத் தீவிரமாக்கிச் செயல்பட ஆணையிட்டுள்ளார். ஆயிரக்கணக்கான இசுரயேலரை பாலத்தீன காசா பகுதியில் குடியேற்ற அவர் திட்டமிட்டு அறிவிப்பு வழங்கியுள்ளார். அது மட்டுமன்றி, கிழக்கு எருசலேம் பகுதியிலும் குடியேற்றத்தைத் தீவிரமாக்க நடவடிக்கை எடுக்கப்படுகிறது.
# பலத்தீன் நாடு

## ஐ.நா.சபையில் இஸ்ரேல் ஆக்கிரமிப்புக்கு எதிரான பாலஸ்தீன ஆதரவு தீர்மானம்

பாலஸ்தீன நிலப்பகுதியில் குடியிருப்புகளை அமைக்க இஸ்ரேலுக்கு தடை விதிக்கும் தீர்மானம் ஐக்கிய நாடுகள் சபையில் 2016 திசம்பர் 24 அன்று நிறைவேறியது.
பாலஸ்தீன பகுதிகளில் இஸ்ரேல் வலுக்கட்டாயமாக குடியிருப்புகளை அமைத்து வருவதாக குற்றச்சாட்டு உள்ளது.
இந்நிலையில், இஸ்ரேல் நடவடிக்கைகளை எதிர்த்து, எகிப்து ஒரு தீர்மானத்தை ஐ.நா. பாதுகாப்பு கவுன்சிலில் தாக்கல் செய்திருந்தது.
# பலத்தீன் நாடு

## ஐ.நா.சபையில் இஸ்ரேல் ஆக்கிரமிப்புக்கு எதிரான பாலஸ்தீன ஆதரவு தீர்மானம்

### வாக்கெடுப்பு

இந்த தீர்மானத்தின் மீது 2016 திசம்பர் 24 அன்று வாக்கெடுப்பு நடைபெற்றது. ஓட்டெடுப்பில் 15 நாடுகளில் 14 நாடுகள் தீர்மானத்துக்கு ஆதரவாக வாக்களித்தன. அமெரிக்கா வாக்கெடுப்பில் கலந்து கொள்ளாமல் புறக்கணித்து விட்டது. இதனால் தீர்மானம் நிறைவேறியது.
பாதுகாப்பு கவுன்சிலின் பிற உறுப்பு நாடுகள் இந்த தீர்மானத்திற்கு ஆதரவாக வாக்களித்தன.
# பலத்தீன் நாடு

## ஐ.நா.சபையில் இஸ்ரேல் ஆக்கிரமிப்புக்கு எதிரான பாலஸ்தீன ஆதரவு தீர்மானம்

### தீர்மானத்தின் விளைவுகள்

1967க்கு பிறகு பாலஸ்தீன நிலப்பரப்பில் இஸ்ரேல் ஏற்படுத்திய குடியிருப்புகள் சட்ட அங்கீகாரத்தை இழக்க உள்ளது. அதேபோல இனிமேல் புதிய குடியிருப்புகளை அமைக்க முடியாது.
# எம். ஆர். ராதா

**எம். ஆர். ராதா** (ஏப்ரல் 14, 1907 – செப்டம்பர் 17, 1979) தமிழ்த் திரையுலகின் ஒரு முன்னணி நகைச்சுவை மற்றும் வில்லன் நடிகரும் புகழ் பெற்ற மேடை நாடக நடிகருமாவார்.
# எம். ஆர். ராதா

## பிறப்பு

எம். ஆர். ராதா 1907 ஆம் ஆண்டு ஏப்ரல் 14 அன்று சென்னையில் பிறந்தார். மதராஸ் ராஜகோபாலன் நாயுடு ராதாகிருஷ்ணன் என்பதன் சுருக்கமே எம். ஆர். ராதா. இவர் ராஜகோபாலன் நாயுடு - ராஜம்மாள் தம்பதியருக்கு 2ஆவது மகனாகப் பிறந்தார். இவருடைய தந்தை ராஜகோபாலன் ரஷ்யா நாட்டில் ராணுவவீரராகப் பணிபுரிந்து வந்தபோது ரஷ்யாவின் எல்லையான பஸ்ஸோவியா என்னுமிடத்தில் போரில் வீர மரணமடைந்தார். ராதாவிற்கு ஜே. ஆர். நாயுடு என்னும் ஜானகிராமன் என்ற அண்ணனும் பாப்பா என்னும் தம்பியும் இருந்தனர்.  
சிறுவயதில் தந்தையை இழந்த ராதா பள்ளிக்குப் போகாமல் பொறுப்பற்று சுற்றித்திரிந்தார். பிறகு தாயுடன் கோபித்துக்கொண்டு வீட்டை விட்டு ஓடிவந்து சென்னை செண்ட்ரல் இரயில் நிலையத்தில் பாரம் சுமக்கும் பணியாளராக வேலை செய்து வந்தார். அப்போது ஆலந்தூர் பாய்ஸ் நாடகக் கம்பெனியின் உரிமையாளர் ரங்கநாதன் அவர்கள் செண்ட்ரல் இரயில் நிலையத்தில் ராதா மூன்று கனமான சூட்கேஸை ஒரே நேரத்தில் தூக்கிக் கொண்டு செல்லும் அழகைக் கண்டு தனது நாடக கம்பெனியில் இணையும்படி ராதாவிடம் கூறினார் பின்பு அந்த நாடக கம்பெனியில் இணைந்தார். பின்னர் மதுரை ஒரிஜினல் பாய்ஸ் கம்பெனி உள்ளிட்ட பல கம்பெனிகளில் பணியாற்றினார்.
# எம். ஆர். ராதா

## குடும்பம்

### மனைவிகள்

இராதாவிற்கு சரஸ்வதி, தனலட்சுமி, பிரேமாவதி, ஜெயமால், பேபி அம்மாள் ஆகிய மனைவிகளுக்கு பிறகு இலங்கைக்கு சென்று கீதா என்பவரை திருமணம் செய்து கொண்டார், இவர்களுக்குப் பிறந்தவர் நடிகை ராதிகா ஆவார்.  
இவர்களுள் இராதாவுடன் நாடகத்தில் நடித்த பிரேமாவதி ஒத்த அரசியலும் கருத்துச்சாய்வும் கொண்டிருந்தார். இருவரும் காதலித்து மணந்துகொண்டனர். சில ஆண்டுகளில் அவர் அம்மைநோயால் இறந்து விட்டார். அதே நோயினால் அவரது மகன் தமிழரசனும் இறந்துவிட்டான். இவர்களின் மரணம் பற்றி அண்ணாதுரையின் திராவிடநாடு இதழில் "வருந்துகிறோம்" என்னும் தலைப்பின் கீழ், "நடிகவேள் தோழர் எம்.ஆர்.ராதாவின் துணைவியார் பிரேமா அம்மையாரும், மகனும் மறைந்துவிட்ட செய்தி கேட்டுப் பெரிதும் வருந்துகின்றோம். பிரிவுத் துயரால் வாடும் தோழருக்கு நம் ஆறுதலைத் தெரிவித்துக் கொள்கிறோம்." என்ற துணுக்கு இடம்பெற்றது.
# எம். ஆர். ராதா

## குடும்பம்

### மக்கள்

இராதாவிற்கு தமிழரசன், எம்.ஆர்.ஆர்.வாசு, ராதாரவி, ராணி என்ற ரஷ்யா, செல்வராணி, ரதிகலா, செல்வராணி, ராதிகா, நிரோஷா, மோகன் ராதா என்னும் பிள்ளைகள் பிறந்தனர். இவர்களுள் எம்.ஆர்.ஆர்.வாசு, ராதாரவி, ராதிகா, நிரோஷா ஆகியோர் திரைப்படத்துறையில் நடித்துள்ளனர். மோகன் ராதா தயாரிப்பாளாராக உள்ளார்.
# எம். ஆர். ராதா

## எம். ஜி. ஆர். கொலை முயற்சி

1967, சனவரி 12 ஆம் நாள் எம். ஜி. ஆரை அவரது இராமவரம் வீட்டில் எம். ஆர். இராதா சுட்டார். அந்த எம். ஜி. ஆர். கொலை முயற்சி வழக்கில் தண்டனை பெற்ற இராதா 1967 பிப்ரவரி 12 ஆம் நாள் முதல் 1971 ஏப்ரல் 27 ஆம் நாள் முதல் சிறையில் இருந்தார். அப்பொழுது இராதாவின் மகளான ராணி என்றழைக்கப்பட்ட ரஷ்யாவுக்கு திருமணம் நடந்தது. இராதாவால் அதில் கலந்துகொள்ள முடியவில்லை. காமராஜரின் தூண்டுதலின்பேரில்தான் இராதா எம்.ஜி.ஆரைச் சுட்டார் என்ற வதந்தி நிலவியதால் அவர் திருமணத்திற்குத் தலைமை தாங்கவில்லை, ஈ.வெ.இராமசாமி தலைமையேற்றார். திரையுலக நடிகர்களில் ஜெமினி கணேசன்-சாவித்திரி தம்பதியைத் தவிர வேறு பெரிய நடிகர்கள் யாரும் கலந்து கொள்ளவில்லை.  
1968 இறுதியில் இராதாவிற்கு திருச்சியில் தங்கியிருக்க வேண்டும் என்ற கட்டுப்பாட்டுடன் ஜாமீன் கிடைத்தது. பின்னர் உச்சநீதிமன்ற தீர்ப்பிற்குப்பின் இராதா விடுதலையானார். விடுதலையானபின் தனது வெற்றி நாடகங்களான *தூக்குமேடை*, *ரத்தக்கண்ணீர்*, *லட்சுமிகாந்தன் கொலை வழக்கு* ஆகிய நாடகங்களின் தொகுப்பாக *கதம்பம்* என்ற பெயரில் நாடகம் நடத்தினார். ராதாவே எம்.ஜி.ஆருடன் பேசி நாடகத்திற்குத் தலைமை தாங்குமாறு அழைத்தார்; அவரும் ஒப்புக் கொண்டார். எனினும் ஏதோ காரணங்களுக்காக அவர் கலந்துகொள்ளவில்லை. பின்னர் ஈ.வெ.இராமசாமியின் இறுதிச் சடங்கின்போது எம்.ஜி.ஆரும் இராதாவும் சந்தித்துக் கொண்டனர் என்றும் அப்போது அவர் எம்.ஜி.ஆருக்கு தனதருகில் இருப்பவர்களை நம்பக்கூடாது என்று எச்சரிக்கை செய்ததாகவும் கூறப்படுகிறது.  
மு. க. முத்து நடிப்பில் வந்த *சமையல்காரன்* என்ற திரைப்படத்திலும் பின்னர் ஜெய்சங்கருடன் நான்கு படங்களிலும் இராதா நடித்தார். 1975-ல் இந்திரா காந்தி அரசின் நெருக்கடி நிலை அறிவிப்பின்பின் உள்நாட்டுப் பாதுகாப்புப் பேணல் சட்டம் மிசாவின்கீழ் மீண்டும் கைது செய்யப்பட்டார். அப்போது விடுதலைக்கீடாக ஈ.வெ.இராமசாமியுடன் தொடர்பில்லை என்று எழுதித்தர வேண்டும் என்ற நிபந்தனையை ஏற்க மறுத்துவிட்ட அவர் பதினோரு திங்கள் சிறைக்குப்பிறகு மைய அரசு அமைச்சர்களின் தலையீட்டின் பேரில் வெளிவந்தார்.  
அதன்பின் சிங்கப்பூரிலும் மலேசியாவிலும் வெற்றிகரமாக நாடகம் நடத்திவிட்டு மஞ்சள் காமாலை நோய் ஏற்பட்டதையடுத்து திருச்சி திரும்பினார். 1979 ஆம் ஆண்டு செப்டம்பர் 17 ஆம் தேதி இறந்தார். அப்போது முதல்வராக இருந்த எம்.ஜி.ஆர். இறுதிச் சடங்கில் கலந்து கொள்ள எத்தனித்தாலும் அவரது பாதுகாப்புக் கருதி இராதா குடும்பத்தினர் அவரை வர வேண்டாம் எனக் கூறிவிட்டனர். அரசுமரியாதையையும் ஏற்க மறுத்துவிட்டனர்.
# எம். ஆர். ராதா

## நடிப்பு

### நாடகம்

ராதா, திராவிட புதுமலர்ச்சி நாடக சபா என்னும் நாடகக்குழுவின் மூலம் ஏ.வி.பி. ஆசைத்தம்பி எழுதிய பலிபீடம் உள்ளிட்ட பல நாடகங்களை நடத்தினார்.
# எம். ஆர். ராதா

## நடிப்பு

### திரைப்படம்

ராதா நாடகத்துறையில் கொடிகட்டிப் பறந்த காலகட்டத்தில் சாமிநாதன் என்பவர் ராதாவை வைத்து ராஜசேகரன் ஏமாந்த சோணகிரி என்னும் படத்தை 1937-ல் தயாரித்து வெளியிட்டார். அதன்பிறகு 1942 வரை சந்தனதேவன், பம்பாய் மெயில், சத்யவாணி, சோகாமேளர். ஆகிய படங்களில் நடித்தாா்.  
இதில் சந்தனதேவன், பம்பாய் மெயில் ஆகிய இருபடங்களும் சேலம் மாா்டன் தியேட்டாில் தாயாாிக்கபட்ட படம் இதில் ராதா நடித்து கொண்டு இருக்கும் போது அந்த படத்தில் துணை கதாபாத்திரத்தில் நடிகையாக நடித்த பி.எஸ்.ஞானம் என்பவரை கடத்தி கொண்டு போய் காதல் திருமணம் செய்து கொள்ள நினைத்தபோது அந்த படத்தின் இயக்குநரும் மாா்டன் தியேட்டா்ஸ் உாிமையாளரும் ஆன டி. ஆர். சுந்தரம் அவர்கள் எம்.ஆா்.ராதாவை அங்கிருந்து வெளியேற்றினாா். ராதா அதன்பிறகு சினிமாவிற்கு முழுக்கு போட்டுவிட்டு நாடகத்துறைக்கே திரும்பினார்.  
பிறகு பன்னிரண்டு ஆண்டுகள் கழித்து 1954ல் திருவாரூர் கே.தங்கராசு என்பவர் எழுதிய ரத்தக்கண்ணீர்
என்ற வெற்றி நாடகத்தை திரை வெளியீடாக ரத்தக்கண்ணீர் என்ற படத்தின் மூலம் திரைப்படத்துறைக்குத் திரும்பினார். கதாநாயகனாக திரைத்துறையில் நுழைந்த ராதா அதன்பிறகு பெரும்பாலும் வில்லன் மற்றும் நகைச்சுவைப் பாத்திரங்கள் ஏற்று நடிக்கத்தொடங்கினார். 125 படங்கள் வரை நடித்திருந்தாலும் ராதா நாடகங்கள் நடத்துவதையும் நடிப்பதையுமே விரும்பினார். ராதாவின் நாடகங்களில் புகழ்பெற்றது *இழந்தகாதல்* என்னும் நாடகம். அதில் ஜெகதீஷ் என்னும் பாத்திரத்தில் ராதாவின் நடிப்புப் பலராலும் பாராட்டப்பட்டது.  
இவர் நடிகனாகவும், நகைச்சுவையாகவும், வில்லனாகவும் பல குணசித்திர வேடங்களில் நடிப்பதை கண்டும் அதில் திராவிட கொள்கையின் கருத்துகளை தைாியமாக நடிப்பாற்றலால் அந்த கருத்துகளை திரைப்படங்களில் வசனமாக பேசி சமுதாயத்தில் மக்களிடையே கூா்மையான நடிப்பால் காட்டியதால் அவருக்கு அன்றைய திராவிட கொள்கை பரப்பு செயளாலா் ஆன பட்டுகோட்டை அழகிாிசாமி அவர்கள் எம். ஆர். இராதா அவர்கள் தனது நடிப்பால் (நடிப்பு) கூா்மையான (வேல்) கருத்துகளை கூறுவதால் நடிகவேல் என்ற பட்டத்தை கொடுத்தாா்.  
எம்.ஜி.ஆரைச் சுட்ட வழக்கிற்குப் பிறகு படங்களில் நடிப்பதைக் குறைத்துக்கொண்டார்.
# எம். ஆர். ராதா

## அரசியல் வாழ்வு

துவக்கத்தில் ஈ.வெ.இராமசாமியுடன் தொழில் அடிப்படையில் சில மோதல்கள் ஏற்பட்டாலும், பின்னாளில் அவரது கொள்கைகளால் பெரிதும் ஈர்க்கப்பட்டு திராவிடர் கழகத்தின் முன்னணி ஆதரவாளராக இருந்தார். காமராஜரின் தனிப்பட்ட நண்பராகவும் இருந்த இவர் ஈ.வெ.இராமசாமி காங்கிரசை ஆதரித்தபோது காமராஜருக்காக தேர்தலில் வாக்கு சேகரித்தார்.
# எம். ஆர். ராதா

## நடித்த படங்கள்

எம். ஆர். ராதா நடித்து வெளிவந்த சில திரைப்படங்கள்:
1. ராசசேகரன்1937
1. சந்தனத்தேவன்1939
1. பம்பாய் மெயில்
1. சத்தியவாணி1940
1. சோகாமேளர்
1. தாழம்பூ
1. பார் மகளே பார்
1. ரத்தக்கண்ணீர்1954
1. நல்ல இடத்து சம்பந்தம்1958
1. பாகப்பிரிவினை1959
1. உலகம் சிரிக்கிறது1959
1. தாமரைக்குளம்1959
1. ஆட வந்த தெய்வம்1960
1. கை ராசி1960
1. கவலை இல்லா மனிதன்1960
1. ஒன்று பட்டால் உண்டு வாழ்வு1960
1. கடவுளின் குழந்தை1960
1. ரத்தினபுரி இளவரசி1960
1. செங்கமலத்தீவு1961
1. குமுதம்1961
1. பாலும் பழமும்1961
1. பங்காளிகள்(திரைப்படம்) பங்காளிகள்1961
1. தாய் சொல்லை தட்டாதே1961
1. நல்லவன் வாழ்வான்1961
1. கொங்கு நாட்டு தங்கம்1961
1. சபாஷ் மாப்பிள்ளை1961
1. பாவ மன்னிப்பு1961
1. பணம் பந்தியிலே1961
1. பலே பாண்டியா (1962)
1. தாயைக்காத்த தனயன்1962
1. பாசம்1962
1. சாரதா1962
1. மாடப்புறா1962
1. பட்டினத்தார்1962
1. தென்றல் வீசும்1962
1. குடும்பத்தலைவன்1962
1. பாத காணிக்கை1962
1. படித்தால் மட்டும் போதுமா1962
1. ஆலயமணி1962
1. நாகமலை அழகி1962
1. கண்ணாடி மாளிகை1962
1. கவிதா1962
1. எதையும் தாங்கும் இதயம்1962
1. முத்து மண்டபம்1962
1. இந்திரா என் செல்வம்1962
1. காத்திருந்த கண்கள்1962
1. எல்லோரும் வாழ வேண்டும்1962
1. வளர்பிறை1962
1. நீதிக்குப்பின் பாசம்1963
1. லவகுசா1963
1. கொடுத்து வைத்தவள்1963
1. கல்யாணியின் கணவன்1963
1. ஆசை அலைகள்1963
1. பெரிய இடத்துப் பெண்1963
1. கற்பகம்1963
1. ஆனந்த ஜோதி1963
1. தர்மம் தலை காக்கும்1963
1. காஞ்சித் தலைவன்1963
1. இதயத்தில் நீ1963
1. மணி ஓசை1963
1. இருவர் உள்ளம்1963
1. கடவுளைக் கண்டேன்1963
1. நானும் ஒரு பெண்1963
1. காட்டு ரோஜா1963
1. பச்சை விளக்கு1964
1. என் கடமை1964
1. தாயின் மடியில்1964
1. வேட்டைக்காரன்1964
1. ஆயிரம் ரூபாய்1964
1. தொழிலாளி1964
1. உல்லாச பயணம்1964
1. வழி பிறந்தது1964
1. பாசமும் நேசமும்1964
1. கை கொடுத்த தெய்வம்1964
1. புதிய பறவை1964
1. மகளே உன் சமத்து1964
1. அருணகிரிநாதர்1964
1. பழனி1965
1. ஹலோ மிஸ்டர் ஜமீன்தார்1965
1. எங்க வீட்டுப் பெண்1965
1. சாந்தி1965
1. ஆனந்தி1965
1. சந்திரோதயம்1966
1. சித்தி1966
1. தட்டுங்கள் திறக்கப்படும்1966
1. பெற்றால்தான் பிள்ளையா1966
1. தசாவதாரம்1976
1. மேள தாளங்கள்1978
1. பஞ்சாமிர்தம்1978
1. வண்டிக்காரன் மகன்1978
1. டாக்சி டிரைவர்1978
1. வேலும் மயிலும் துணை1979
1. சரணம் ஐயப்பா1980
1. நான் போட்ட சவால்1980
# எம். ஆர். ராதா

## இராதாவின் நாடகங்கள்

1. ரத்தக்கண்ணீர்
1. கீமாயணம்
1. லட்சுமிகாந்தன்
1. தூக்குமேடை
1. பேப்பர் நியூஸ்
# எம். ஆர். ராதா

## எழுதிய நூல்கள்

- ராமாயணத்தை தடை செய் (நூல்)
- ராமாயணமா?கீமாயணமா?
# முன்னிலை (இலக்கணம்)

மொழியொன்றின் இலக்கணத்தில், பேசுபவர், யாருக்குப் பேசப்படுகிறதோ அவர், இவர்கள் அல்லாத பிறர் ஆகியோர் தொடர்பில் வேறுபாடுகளைக் காட்டும் இலக்கணக் கூறு இடம் எனப்படுகிறது. இது தன்மை, **முன்னிலை**, படர்க்கை எனும் மூன்று வகைப்படும். பேசுபவர் யாரை விழித்துப் பேசுகிறாரோ, அவரை அல்லது அவர்களைக் குறிப்பிடப் பயன்படுத்தும் சொற்கள் முன்னிலை என்பதனுள் அடங்கும்.
# முன்னிலை (இலக்கணம்)

## பெயர்ச் சொற்கள்

தமிழில் உள்ள பெயர்ச் சொற்களில் பின்வருவன முன்னிலைச் சொற்களாகும்.  
- நீ - (ஒருமை)
- நீர் - (மரியாதை ஒருமை / பன்மை)
- நீவிர் - (பன்மை)
- நீங்கள் - (பன்மை)
# முன்னிலை (இலக்கணம்)

## பெயர்ச் சொற்கள்

### வேற்றுமை உருபேற்றம்

வேற்றுமை உருபுகளை ஏற்கும்போது மேற்படி சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.  
| **1** | - | நீ | நீர் | நீங்கள் |  |
| --- | --- | --- | --- | --- | --- |
| **2** | ஐ | உன்னை | உம்மை | உங்களை |  |
| **3** | ஆல் | உன்னால் | உம்மால் | உங்களால் |  |
| **4** | கு | உனக்கு | உமக்கு | உங்களுக்கு |  |
| **5** | இன் | உன்னின் | உம்மின் | உங்களின் |  |
| **6** | அது | உனது | உமது | உங்களது | } |
# முன்னிலை (இலக்கணம்)

## பெயர்ச் சொற்கள்

### வினைச் சொற்கள்

தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் முன்னிலை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.  
| **ஒருமை** | செய்தாய் | செய்கிறாய் | செய்வாய் |  |
| --- | --- | --- | --- | --- |
| **பன்மை** | செய்தீர் | செய்கிறீர் | செய்வீர் |  |
| (மரியாதை) | செய்தீர்கள் | செய்கிறீர்கள் | செய்வீர்கள் | } |
# முன்னிலை (இலக்கணம்)

## வெளிப் பார்வை

- முன்னிலை ஏவல் புணர்தல் 1
- முன்னிலை ஏவல் புணர்தல் 2
-
# படர்க்கை

ஒருவர் பேசும் பொழுது, எதிரே கேட்பவர் அல்லாமல மூன்றாமவர் பற்றியது **படர்க்கை**ஆகும்.
பேசுவோர் தன்நிலை தன்மை எனப்படும், எதிரே இருப்பவர் நிலை முன்னிலை எனப்படும். இவ்வகை வேறுபாடுகளைத் தமிழிலக்கணம் இடம் என்று வகைப்படுத்துகின்றது. எனவே
இடமானது தன்மை, முன்னிலை, படர்க்கை எனும் மூன்று வகைப்படும். பேசுபவரும், பேசுபவர் யாரை விளித்துப் பேசுகிறாரோ அவரும் தவிர்த்த பிறரைக் குறிப்பிடப் பயன்படுத்தும் சொற்கள் படர்க்கை என்பதனுள் அடங்கும்.
# படர்க்கை

## பெயர்ச் சொற்கள்

தமிழில் படர்க்கைச் சொற்கள், எண், பால் என்பனவும் குறித்து வருவதுடன், பதிலிடு பெயர்கள் தவிர்ந்த பிற வகைப் பெயர்ச் சொற்களும் இதில் அடங்குகின்றன. தமிழில் உள்ள பெயர்ச் சொற்களில் படர்க்கைச் சொற்களுக்கான சில எடுத்துக் காட்டுகளைக் கீழே காணலாம்.  
- அவன் - (ஒருமை, ஆண்பால்)
- அவள் - (ஒருமை, பெண்பால்)
- அவர் - (மரியாதைப் பன்மை / பன்மை)
- அவர்கள் - (பன்மை)
- அது - (ஒருமை, ஒன்றன்பால்)
- அவை - (பன்மை, பலவின்பால்)
- கணேசன் - (ஒருமை, ஆண்பால்)
- வள்ளி - (ஒருமை, பெண்பால்)
- மாணவன் - (ஒருமை, ஆண்பால்)
- மாணவி - (ஒருமை, பெண்பால்)
- மாணவர் - (பன்மை, பலர்பால்)
- பசு - (ஒருமை, ஒன்றன்பால்)
- பசுக்கள் - (பன்மை, பலவின்பால்)
- வீடு - (ஒருமை, ஒன்றன்பால்)
# படர்க்கை

## பெயர்ச் சொற்கள்

### வேற்றுமை உருபேற்றம்

வேற்றுமை உருபுகளை ஏற்கும்போது சில படர்க்கைச் சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.  
| **1** | - | அவன் | அவள் | அவர்கள் | அது | அவை |  |
| --- | --- | --- | --- | --- | --- | --- | --- |
| **2** | ஐ | அவனை | அவளை | அவர்களை | அதை | அவற்றை |  |
| **3** | ஆல் | அவனால் | அவளால் | அவர்களால் | அதால் | அவற்றால் |  |
| **4** | கு | அவனுக்கு | அவளுக்கு | அவர்களுக்கு | அதற்கு | அவற்றுக்கு |  |
| **5** | இன் | அவனின் | அவளின் | அவர்களின் | அதனின் | அவற்றின் |  |
| **6** | அது | அவனது | அவளது | அவர்களது | அதனது | அவற்றினது | } |
# படர்க்கை

## பெயர்ச் சொற்கள்

### வினைச் சொற்கள்

தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் படர்க்கை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.  
| ஒருமை | ஆண்பால் | செய்தான் | செய்கிறான் | செய்வான் |  |
| --- | --- | --- | --- | --- | --- |
| ஒருமை | பெண்பால் | செய்தாள் | செய்கிறாள் | செய்வாள் |  |
| பன்மை | பலர்பால் | செய்தார்கள் | செய்கிறார்கள் | செய்வார்கள் |  |
| ஒருமை | ஒன்றன்பால் | செய்தது | செய்கின்றது | செய்யும் |  |
| பன்மை | பலவின்பால் | செய்தன | செய்கின்றன | செய்யும் | } |
# விக்கிப்பீடியா:ஆண்டு நிறைவுகள்/நவம்பர் 5

**நவம்பர் 5**: கை பாக்சு இரவு (ஐக்கிய இராச்சியம்) உலக சுனாமி விழிப்புணர்வு நாள்
- 1556 &ndash; இரண்டாம் பானிபட் போர்: முகலாயப் பேரரசுப் படை இந்தியாவின் சூர் பேரரசின் தளபதி ஏமு என்பவனின் படைகளை பானிபட் என்ற இடத்தில் இடம்பெற்ற சமரில் தோற்கடித்தது.
- 1605 &ndash; வெடிமருந்து சதித்திட்டம்: இங்கிலாந்து நாடாளுமன்றத்தைத் தகர்க்க எடுக்கப்பட்ட முயற்சி முறியடிக்கப்பட்டது. கை பாக்சு கைது செய்யப்பட்டான்.
- 1831 &ndash; ஐக்கிய அமெரிக்காவில் அடிமைக் கிளர்ச்சியில் ஈடுபட்ட **நாட் டர்னர்** (படம்) வர்ஜீனியாவில் குற்றவாளியாகக் காணப்பட்டு தூக்குத் தண்டனை அறிவிக்கப்பட்டது.
- 1872 &ndash; அமெரிக்காவில் பெண்களுக்கான வாக்குரிமைக்காகப் போராடிய சூசன் பிரவுன் அந்தோனி முதல் தடவையாக வாக்களித்தார். இதனால் இவருக்கு $100 தண்டம் அறவிடப்பட்டது.
- 2006 &ndash; 148 சியா முசுலிம்களை 1982-இல் கொன்றதாக தொடரப்பட்ட வழக்கில் இடைக்கால ஈராக் அரசின் சிறப்பு நீதிமன்றம் முன்னாள் அரசுத்தலைவர் சதாம் உசேனுக்கு மரண தண்டனை வழங்கித் தீர்ப்பளித்தது.
- 2013 &ndash; இந்தியா செவ்வாய் சுற்றுகலன் திட்டத்தைத் தொடங்கியது.
**சைமன் காசிச்செட்டி** (இ.&nbsp;1860) **கா. சு. பிள்ளை** (பி.&nbsp;1888) **கனக செந்திநாதன்** (பி.&nbsp;1916)
# தொங்கா

**தொங்கா** (*Tonga*, தொங்கா மொழி: *Puleʻanga Fakatuʻi ʻo Tonga*), அதிகாரபூர்வமாக **தொங்கா இராச்சியம்** (*Kingdom of Tonga*) என்பது பொலினீசியாவில் அமைந்துள்ள ஓர் இறைமையுள்ள நாடாகும். இது 177 தீவுகளைக் கொண்ட ஒரு தீவுக்கூட்டம் ஆகும். மொத்தப் பரப்பளவு ஏறத்தாழ 750 சதுரகிலோமீட்டர்கள் கொண்ட 177 தீவுகளை உள்ளடக்கிய இத் தீவுக்கூட்டம் தெற்குப் பசிபிக் பெருங்கடலில் 700,000 சதுரகி.மீ. தூரம் பரவியுள்ளன. தொங்காவின் 103,000 மக்கள்தொகையும்52 தீவுகளில் வசிக்கின்றனர். 70 வீதமான தொங்கர்கள் தொங்காதாப்பு என்ற முக்கிய தீவில் வசிக்கின்றனர்.  
தொங்கா வட-தெற்கு கோட்டில் கிட்டத்தட்ட 800 கி.மீ. தூரம் பரந்து காணப்படுகிறது. இது வடமேற்கே பிஜி, வலிசு புட்டூனா ஆகிய நாடுகளினாலும், வடகிழ்க்கே சமோவாவினாலும், கிழக்கே நியுவேயினாவும், வடமேற்கே கெர்மாடெக் தீவுகளினாலும் (நியூசிலாந்தின் பகுதி), மேற்கே நியூ கலிடோனியா (பிரான்சு), வனுவாட்டு ஆகியவற்றினாலும் சூழ்ந்துள்ளது.  
1773 இல் ஜேம்ஸ் குக் இங்கு வருகை தந்த போது அவர் மிக மகிழ்ச்சியுடன் வரவேற்கப்பட்டதனால், இத்தீவு *நட்புத் தீவுகள்* என அழைக்கப்பட்டது. அவர் வந்திறங்கிய போது அங்கு *இனாசி* என்ற ஆண்டுத் திருவிழா நடைபெற்றுக் கொண்டிருந்தது. இவ்விழாவின் போது தீவுகளின் தலைவருக்கு முதல் பழங்கள் வழங்குவது வழக்கமாக இருந்தது.  
தொங்கா தனது இறைமையை எந்த ஒரு வெளிநாட்டு சக்திக்கும் விட்டுக் கொடுக்காமல் இருந்து வருகிறது. 2010 ஆம் ஆண்டில், அரசியல் சட்ட சீர்திருத்தங்கள் கொண்டு வரப்பட்டமை முதலாவது சார்பாண்மை மக்களாட்சிக்கு வழிவகுத்தது. இதன்மூலம் முழுமையான அரசியல்சட்ட முடியாட்சி ஏற்படுத்தப்பட்டது.
# பெர்வேஸ் முஷாரஃப்

**பெர்வேஸ் முஷாரஃப்** (*Pervez Musharraf*; 11 ஆகத்து 1943 – 5 பெப்ரவரி 2023) பாகிஸ்தானின் முன்னாள் இராணுவத் தளபதியும் அதிபரும் ஆவார். இவர் 1999 ஆம் ஆண்டில் பிரதமர் நவாஸ் செரிபின் ஆட்சியைக் கலைத்து இராணுவ சதிப்புரட்சி மூலம் நாட்டின் அதிபரானார். பதவியேற்றவுடன் இராணுவப் பதவியைக் கைவிடுவதாக அறிவித்த போதும் அதனைச் செய்ய மறுத்தார். இனிவரும் தேர்தலில் வெற்றி பெற்றால் இராணுவத் தளபதிப் பொறுப்பில் இருந்து விலகுவதாகக் குறிப்பிட்டுள்ளார். இவர் அமெரிக்கச் சார்புக் கொள்கையைக் கையாண்டு வருகின்றார்.  
2007 மார்ச் மாதம் நாட்டின் உயர்நீதிமன்ற நீதிபதியைப் பதவி விலக்கியதில் இருந்து மக்கள் மத்தியில் இவரது செல்வாக்குக் குறையத் தொடங்கியது. மேலும் 2007 ஜூலை மாதம் இவரது கட்டளைப்படி இஸ்லாமாபாத்தின் செம்மசூதியை ஒரு வாரம் வரையில் முற்றுகையிட்டிருந்த பாகிஸ்தானிய இராணுவம் உள்நுழைந்து அதில் தங்கியிருந்த அல்-கைடா ஆதரவுத் தீவிரவாதிகளைக் கொன்றது.  
2008இல் ஆகஸ்ட் 18ஆம் தேதி, இவர் பிரதமர் பதவியிலிருந்து விலகினார்.
# விக்கிப்பீடியா:இந்திய நோக்கில் பன்னாட்டு ஒலிப்புக் குறியீட்டை அண்மைப்படுத்துதல்
# ஜோர்ஜியா

**ஜோர்ஜியா** என்னும் பெயரில் உள்ள விக்கிப்பீடியா கட்டுரைகள்:  
- ஜோர்ஜியா (நாடு) (საქართველო, *Sakartvelo*)
- ஜோர்ஜியா (மாநிலம்), ஐக்கிய அமெரிக்க மாநிலம்
- தெற்கு ஜோர்ஜியா மற்றும் தெற்கு சாண்ட்விச் தீவுகள், தெற்கு அட்லாண்டிக் பெருங்கடலில் அமைந்திருக்கும் ஐக்கிய இராச்சியத்தின் பகுதி
- ஜோர்ஜியா நீரிணை, வான்கூவர் தீவுக்கும் கனடாவின் பிரித்தானிய கொலம்பியாவுக்கும் இடையில் அமைந்திருக்கும் நீரிணை.
- ஜோர்ஜியா, வேர்மொண்ட், ஐக்கிய அமெரிக்காவின் நகரம்
- புதிய ஜோர்ஜியா, சொலமன் தீவுகளில் அமைந்திருக்கும் ஒரு தீவு
# ஜோர்ஜியா

## வேறு

- ஜோர்ஜியா தொழில்நுட்பப் பல்கலைக்கழகம்
# விக்கிப்பீடியா:ஆண்டு நிறைவுகள்/நவம்பர் 6

**நவம்பர் 6**:
- 1759 &ndash; பாளையக்காரர் பூலித்தேவரின் நெற்கட்டான் செவ்வலைக் கோட்டையை இசபல்கான் கான்சாகிப் என்பவனின் படைகள் வெடிகுண்டுகள் கொண்டு தாக்கின. ஆனாலும் கோட்டையைப் பிடிக்க முடியவில்லை.
- 1860 &ndash; **ஆபிரகாம் லிங்கன்** (படம்) அமெரிக்காவின் 16வது அரசுத்தலைவராகத் தேர்ந்தெடுக்கப்பட்டார். இவரே குடியரசுக் கட்சியில் இருந்து தேர்ந்தெடுக்கப்பட்ட முதலாவது அரசுத்தலைவர் ஆவார்.
- 1913 &ndash; தென்னாபிரிக்காவில் மகாத்மா காந்தி இந்திய சுரங்கத் தொழிலாளர்களுடன் சேர்ந்து போராட்டத்தில் ஈடுபட்டபோது கைது செய்யப்பட்டார்.
- 1943 &ndash; இந்தியாவின் வங்காளத்தில் "நவகாளி"யில் இடம்பெற்ற இந்து-முசுலிம் கலவரத்தை முடிவுக்குக் கொண்டுவரும் முயற்சியாக மகாத்மா காந்தி கல்கத்தாவில் இருந்து நவகாளி வந்து சேர்ந்தார்.
- 1944 &ndash; புளூட்டோனியம் முதற்தடவையாக உருவாக்கப்பட்டது. பின்னர் சப்பான், நாகசாகியில் அணுகுண்டு போடுவதற்கு இது பயன்பட்டது.
- 1999 &ndash; ஆத்திரேலியாவில் இடம்பெற்ற பொது வாக்கெடுப்பில் பிரித்தானிய முடியாட்சியின் கீழ் தொடர்ந்திருக்க பெரும்பான்மையானோர் சம்மதம் தெரிவித்தனர்.
**சூலமங்கலம் ராஜலட்சுமி** (பி.&nbsp;1937) **மு. பொன்னம்பலம்** (இ.&nbsp;2024)
# டொமினிக்கன் குடியரசு

**டொமினிக்க குடியரசு** (*Dominican Republic*, ஸ்பானிய மொழி: *República Dominicana*, re'puβlika domini'kana) என்பது கரிபியன் தீவான ஹிஸ்பனியோலாவில் (Hispaniola) அமைந்துள்ள ஒரு இலத்தீன் அமெரிக்க நாடாகும். இது ஹையிட்டி உடன் ஹிஸ்பனியோலா தீவைப் பகிர்ந்து கொண்டுள்ளது. ஹிஸ்பனியோலா என்பது பாரிய அண்டிலெஸ் தீவுகளில் உள்ள இரண்டாவது பெரியதும் புவேர்ட்டோ ரிக்கோவுக்கு மேற்கேயும் கியூபாவுக்கும் ஜமேய்க்காவுக்கும் கிழக்கேயும் அமைந்துள்ளதுமான ஒரு தீவாகும்.
# டொமினிக்கன் குடியரசு

## புவியியல்

டொமினிக்கன் குடியரசானது, கரீபியன் கடலில் ஹிஸ்பானியோலா என்னும் தீவில் மூன்றில் இரண்டு பகுதி பரப்பளவு நிலத்தைக்கொண்டுள்ளது.டொமினிக்கன் குடியரசின் மேற்கில் கெய்டியும் கிழக்கில் ஹிஸ்பானியோலா தீவின் பியூடோரிக்காவும் மேற்கில் ஜமைக்காவும் எல்லைகளாக அமைந்தள்ளன.நாட்டின் மத்தியிலும் மேற்கிலும் மலைகள் நிறைந்துள்ளதோடு, தென்மேற்கே தாழ்நிலங்கள் அமைந்துள்ளன. என்ரிகியிலோ ஏரி , இந்நாட்டின் மிகப்பெரிய ஏரியாகும்.யாக் டெல் நோர்ட் எனும் நதி இந்நாட்டின் மிகப்பெரிய நதியாகும்.இது தவிர ஏராளமான சிறிய ஆறுகளும் ஓடைகளும் இங்கு பாய்கின்றன.
- மொத்தப்பரப்பு:18,815 ச.மைல் (48,730 ச.கி.மீ.)
- நிலப்பரப்பு:18,680 ச.மைல் (48,381 ச.கி.மீ.)
- தலைநகரமும் பெரிய நகரமும்(2003):செண்டோ டொமிங்கோ
- ஏனைய பெரிய நகரங்கள்:சந்தியாகோ,டிலோஸ் கபரேலோஸ்
- உயர் மலைச்சிகரம்:டுவார்ட் சிகரம் (3,098 மீற்றர்)
- தாழ்மையம்:என்ரிகியிலோ ஏரி
- மக்கள் தொகை(2010):9,794,487
- நாணயம்:டொமினிக்கன் பெசோ
- மொழிகள்:ஸ்பானிய மொழி
- இனக்குழுவினர்:வெள்ளையர் 16%,கறுப்பின மக்கள் 11%,கலப்பின மக்கள் 73%
- சமயம்:ரோமன் கத்தோலிக்கம்
- எழுத்தறிவு(2003):85%
- இணையத்தளக் குறியீடு:.do
- தொலைபேசிக் குறியீட்டு இலக்கம்:+1-809,+1-829,+1-849
# டொமினிக்கன் குடியரசு

## வரலாறு

1492 ஆம் ஆண்டு இந்நாட்டை கொலம்பஸ் கண்டு பிடித்தார்.அவர் அதற்கு "லா எஸ்பனோல"எனப் பெயரிட்டதோடு,கொலம்பஸின் மகனாகிய டியாகோ முதலாவது ராஜ பிரதிநிதியாக நியமிக்கப்பட்டார்.தலைநகராகிய செண்டோ டொமிங்கோ,1496 ஆம் ஆண்டு கண்டு பிடிக்கப்பட்டது.இதுவே மேற்குலகில் ஐரோப்பியர் குடியேறிய மிகப்பழமையான நகரமாகும்.  
தொடர்ந்து ஸ்பானியரின் குடியேற்ற நாடாகிய டொமினிக்கா குடியரசு,1795 இல் பிரான்சியரின் ஆதிக்கத்தின் பின் வந்தது.1801 இல் கெய்ட்டி நாட்டின் கட்டுப்பாட்டுக்குள் கொண்டுவரப்பட்டது.1808 இல் செண்டோ டொமிங்கோ பொது மக்களின் கட்டுப்பாட்டுக்குள் கொண்டுவரப்பட்டு குடியரசுக்கான முதல் அடி எடுத்து வைக்கப்பட்டது.ஆனால், 1814–1821 வரை ஸ்பானியர்கள் மீண்டும் தமது காலனித்துவத்தை இங்கு நிலை நாட்டினர்.1822-1844 வரை,கேய்ட்டின் ஆதிக்கம் நிலைநாட்டப்பட்டு, 1844 ஆம் ஆண்டு மாசி 27 ஆம் திகதி பீட்ரோ சந்தானா தலைமையில் டொமினிக்கன் குடியரசு உதயமானது.எனினும்,1861 முதல் 1865 வரை மீண்டும் ஸ்பானியரின் ஆதிக்கத்தின் கீழ் இருந்தது.1865 ஆம் ஆண்டு ஆவணி மாதம் 16 ஆம் திகதி ஸ்பெய்னிடம் இருந்து முற்றாக விடுதலை பெற்று டொமினிக்கன் குடியரசு சுதந்திர அரசாகத் திகழ்ந்தது.எனினும்,ஐக்கிய அமெரிக்காவின் தலையீடு அதிகமாகவே காணப்பட்டது.1930 இல் இராணுவம் மேற்கொண்ட புரட்சியின் பலனாக ,இராணுவ ஆட்சி நிலவி, பின்னர் தேர்தல் நடாத்தப்பட்டு ஜனநாயக்க ஆட்சி மலர்ந்தது.
# டொமினிக்கன் குடியரசு

## கலாச்சாரம்

டொமினிக்கன் குடியரசு மக்கள் ஸ்பானிய - கரீபியன் கலாச்சாரத்தையே பின்பற்றுகின்றனர்.ஸ்பானிய காலனித்துவ, ஆபிரிக்க அடிமைகள் மற்றும் டேய்னோ பூர்வீகம் ஆகியவற்றின் கலாச்சாரத் தாக்கங்கள் நாடெங்கிலும் முழுமையாகப் பரவிக்கிடக்கின்றன.
# டொமினிக்கன் குடியரசு

## காலநிலை

டொமினிக்கன் குடியரசானது வெப்பக் காலநிலையைக் கொண்ட ஓர் நாடாகும்.வருடத்தில் தையும் மாசியும் மிகவும் குளிர்ச்சியான மாதங்களாகும்.ஆனால், ஆவணி மாதம் மிகவும் வெப்பமாக மாதமாகும்.ஆவணி,புரட்டாதி மற்றும் ஐப்பசி மாதங்களில் புயல் காற்று நாட்டைத்தாக்குவதோடு, தென் பிராந்திய கரையோரங்களில் பாரிய சேதங்களை விளைவிக்கும்.
# டொமினிக்கன் குடியரசு

## தொடர்பாடல்

- தொலைபேசிகள் (2007): பிரதான தொலைபேசிப் பாவனையாளர்கள் 897,000;செல்லிடத்தொலைபேசி பாவனையாளர்கள் 4,606 மில்லியன்
- வானொலி ஒலிபரப்பு நிலையங்கள்: AM 120, FM 56, SW 4
- தொலைக்காட்சி ஒளிபரப்பு பரப்பு நிலையங்கள(1997): 25
# டொமினிக்கன் குடியரசு

## பிரசித்தி பெற்ற இடங்கள்

- சமானா விரிகுடா
- கொலம்பஸ் அல்கார்
- கொலோனியல் சோன்
- ஒசாமா கோட்டை
- கொலம்பஸ் பூங்கா
- எல் செல்டோ லிமன் நீர் வீழ்ச்சி
# 1556

**1556** (**MDLVI**) பழைய ஜூலியன் நாட்காட்டியில் புதன்கிழமையில் ஆரம்பமான ஒரு நெட்டாண்டு ஆகும்.
# 1556

## நிகழ்வுகள்

- ஜனவரி 16 - இரண்டாம் பிலிப்பு ஸ்பெயின் மன்னன் ஆனான். அவனது தம்பி பேர்டினண்ட் ரோம் பேரரசின் மன்னன் ஆனான்.
- ஜனவரி 23 - சீனாவில் ஷான்கி (Shaanxi) மாநிலத்தில் இடம்பெற்ற பெரும் நிலநடுக்கத்தில் 830,000 பேர் வரையில் கொல்லப்பட்டனர்.
- நவம்பர் 5 - முகலாயப் பேரரசுப் படைகள் இந்தியாவின் சூர் பேரரசின் தளபதி ஹேமு என்பவனின் படைகளை பானிபாட் என்ற இடத்தில் இடம்பெற்ற சமரில் தோற்கடித்தன. பேரரசன் அக்பர் இந்தியாவின் அரசனானான்.
# 1556

## இறப்புகள்

- பெப்ரவரி 22 - ஹுமாயூன், முகலாய பேரரசன் (பி. 1508)
# தமிழர் மானிடவியல்

தமிழ்ச் சமூக களங்களில் இடம்பெறும் மானிடவியல் ஆய்வுகள் **தமிழர் மானிடவியல்** ஆகும். இத்துறையை முதலில் ஆராய்ந்தவர்கள் ஐரோப்பியர்களே ஆவர். இவ்வாய்வுகள் பெரும்பாலும் ஆங்கிலத்திலோ அல்லது பிற ஐரோப்பிய மொழிகளிலோ இருந்தன.  
பின்னர் தமிழர்களும் மானிடவியல் அணுகுமுறைகளையும், இத்துறையின் கோட்பாடுகளையும் தமிழ்ச் சூழல் கள ஆய்வுகளுக்கு பயன்படுத்தி வருகின்றார்கள். முதலில் தமிழியல், நாட்டரியல் துறைகளிலும் பின்னர் சாதி, சாதியம், சமூக அசைவியக்கம், அலைந்துசூழ்வியல் என பல கள முனைகளிலும் மானிடவியல் பயன்படுகின்றது.  
தமிழர் மானிடவியல் பற்றிய ஆய்வுகளுக்கும், தமிழில் மானிடவியல் பற்றிய தகவல்களுக்கும் பக்தவத்சல பாரதியின் பங்களிப்பு குறிப்பிடத்தக்கவை. அவரின் *தமிழர் மானிடவியல்*, *மானிடவியல் கோட்பாடுகள்* , " இலங்கை இந்திய மானிடவியல்", "பண்பாட்டு மானுடவியல்" நூற்கள் இத்துறையில் தகுந்த விரிந்த புரிதலை தரவல்லவை.
# உளவியற் போர்

disseminated in ஈராக்கு. The text translates as "This is your future al-Zarqawi," and depicts al-Qaeda terrorist al-Zarqawi caught in a rat trap which is being held by an Iraqi Army soldier or an Iraqi Policeman.]]
திட்டமிட்ட முறையில் பரப்புரை உத்திகளைக் கையாண்டு போர் இலக்குகளுக்கு உதவுவது அல்லது அடைவது **உளவழிப்போர்** ஆகும். உளவழிப்போர் போரில் நேரடியாக ஈடுபடுவோரை, பொதுமக்களை உளவியில் ரீதியாக அணுகிப் போரியல் இலக்குளை முன்னெடுப்பதை நோக்காக கொண்டது. உளவழிப்போரில் ஊடகங்களின் பங்கு முதன்மையானது.
# விக்கிப்பீடியா:முதற்பக்கக் கட்டுரைகள்/நவம்பர் 05, 2007

**சு. ப. தமிழ்ச்செல்வன்** தமிழீழ விடுதலைப் புலிகளின் அரசியல்துறைப் பொறுப்பாளராக இருந்தவர். தினேஸ் என்ற இயக்கப் பெயரைக் கொண்டிருந்த இவர் புலிகள் இயக்கத்தில் கீழ் மட்டங்களில் இருந்து வளர்ந்து இறப்பின் போது புலிகளின் தலைமையின் உள்வட்டத்தின் ஒருவராக செயற்பட்டார். 1987 இல் யாழ். தென்மராட்சி கோட்டப் பொறுப்பாளராகவும் 1991 ஆம் ஆண்டு முதல் யாழ்ப்பாண மாவட்ட சிறப்புத் தளபதியாக செயற்பட்டார். 1993 இல் கிளிநொச்சி மாவட்டம் பூநகரியில் இலங்கை இராணுவத் தளம் மீதமான தவளைப் பாய்ச்சல் என்கிற விடுதலைப்புலிகளின் இராணுவ நடவடிக்கையில் போரில் காலில் காயமடைந்ததைத் தொடர்ந்து அரசியற் துறைப் பொறுப்பாளராக நியமிக்கப்பட்டார்; 2007 நவம்பர் இலங்கை வான்படையின் தாக்குதலில் கொல்லப்படும் வரை அப்பதவியில் இருந்தார். பல ஆண்டுகளாக விடுதலைப் புலிகளின் பகிரங்க முகமாக செயற்பட்டு இராணுவ இயக்கமாக இருந்த புலிகள் இயக்கத்தில் அரசியல் மாற்றங்களையும் ஏற்படுத்தி வந்த்தார். புலிகளின் சமாதானப் பேச்சுவாத்தைகளில் பங்கேற்று வந்த இவர் அன்ரன் பாலசிங்கத்தின் மறைவுக்குப் பின்னர் பேச்சுவார்த்தைக் குழுவின் தலைவராகவும் செயற்பட்டு வந்தார். 23 ஆண்டுக் கால இயக்க வாழ்வைக் கொண்ட இவரின் இறப்பு புலிகளால் ஈடு செய்யப்பட முடியாது என பிபிசி கருத்து வெளியிட்டுள்ளது.  
---  
கணிதவியலில், **காட்டீசியன் ஆள்கூற்று முறைமை** (Cartesian coordinate system) என்பது, இட வெளியில் உள்ள ஒவ்வொரு புள்ளியையும் துல்லியமாய்க் குழப்பம் ஏதும் இன்றிக் குறிக்கப் பயன்படும் ஒரு முறை. எடுத்துக்காட்டாக ஒரு தளத்திலுள்ள புள்ளிகள் ஒவ்வொன்றையும் இரண்டு எண்கள் மூலமாக இம்முறைப்படி வேறுபடுத்திக் குறிக்கலாம். இந்த இரண்டு எண்களும் குறிப்பிட்டத் தொடக்கப் புள்ளியில் இருந்து அளந்தறியப்படும். இவை x- ஆள்கூறு, y- ஆள்கூறு என அழைக்கப்படுகின்றன. ஆள்கூறுகளைத் தீர்மானிப்பதற்காக ஒன்றுக்கொன்று செங்குத்தான இரண்டு கோடுகள் வரையப்படுகின்றன இவைதான் ஒப்பீட்டுச் சட்டக் கோடுகள். இவை x- அச்சு, y- அச்சு எனப்படுகின்றன. x- அச்சைக் *கிடை* நிலையிலும், y- அச்சை *நிலைக்குத்தாக*வும் வரைவது மரபாகும். இக்கோடுகள் ஒன்றையொன்று வெட்டும் புள்ளி *தொடக்கப்புள்ளி* எனப்படும். இப்புள்ளியிலிருந்து தொடங்கி அச்சுக்கள் வழியே அருகிலுள்ள படத்தில் காட்டியபடி, அளவுகள் குறிக்கப்படுகின்றன.
# 1844

: USS *பிரின்ஸ்டன்* இறப்புகள்.]]
: பெரிய ஓக்]]
**1844** (**MDCCCXLIV**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.
# 1844

## நிகழ்வுகள்

- பெப்ரவரி 27 - டொமினிக்கன் குடியரசு ஹையிட்டியிடம் இருந்து விடுதலை பெற்றது.
- பெப்ரவரி 28 - USS பிரின்ஸ்டன் என்ற படகில் பொருத்தப்பட்ட துப்பாக்கி வெடித்துச் சிதறியதில் அதில் பயணம் செய்த இரண்டு ஐக்கிய அமெரிக்க அமைச்சர்கள் உட்படப் பலர் கொல்லப்பட்டனர்.
- மே 24 - முதலாவது மின்னியல் தந்திச் செய்தி சாமுவேல் மோர்ஸ் என்பவரால் வாஷிங்டன் டிசியில் இருந்து மேரிலாந்துக்கு அனுப்பப்பட்டது. அனுப்பப்பட்ட செய்தி: *What hath God wrought*.
- ஜூன் - இலங்கையில் யானைகளைக் கொல்வோருக்கு பணப்பரிசு வழங்கப்படும் என்ற அரசு அறிவித்தலைத் தொடர்ந்து வன்னியில் மட்டும் சுமார் 150 யானைகள் கொல்லப்பட்டன.
- ஜூன் 6 - கிறிஸ்தவ இளையோர் அமைப்பு (YMCA) லண்டனில் ஜோர்ஜ் வில்லியம்ஸ் என்பவரால் ஆரம்பிக்கப்பட்டது.
- ஜூன் 15 - இறப்பர் பதப்படுத்தும் முறை (vulcanization) சார்ல்ஸ் குடியர் என்பவரால் காப்புரிமம் பெறப்பட்டது.
- ஜூலை 3 - ஐஸ்லாந்தின் எல்டி தீவில் பெரிய ஓக் பறவைகளின் கடைசிச் சோடி கொல்லப்பட்டது.
- ஜூலை 13 - இலங்கையில் காவற்துறை நீதிமன்றங்கள் (police courts) அமைக்கப்பட்டன.
- ஆகஸ்ட் - யாழ்ப்பாணம் இளவாலையில் சென் மேரியின் தேவாலயம் தீயில் முற்றாக எரிந்தது.
- ஆகஸ்ட் 28 - பிரெட்ரிக் எங்கெல்ஸ் மற்றும் கார்ல் மார்க்ஸ் இருவரும் பாரிசில் சந்தித்தனர்.
- அக்டோபர் - இலங்கையில் வடமேற்கு மாகாணம் உருவாக்கப்பட்டது.
- டிசம்பர் 20 - இலங்கையில் கூலிகளை வேலைக்கமர்த்தும் முறை (slavery) ஒழிக்கப்பட சட்டம் கொண்டுவரப்பட்டது.
# 1844

## நாள் அறியப்படாதவை

- சுவீடனைச் சேர்ந்த வேதியியல் நிபுணர் குஸ்டாஃப் எரிக் பாஸ்க் என்பவர் பாதுகாப்பான தீக்குச்சியைக் கண்டுபிடித்தார்.
- பாதுகாப்புப் பெட்டி (safe) அலெக்சாண்டர் ஃபிஷே என்பவரால் கண்டுபிடிக்கப்பட்டது.
- அணுக்கரு என்ற சொல் என்பது முதன்முதலில் மைக்கேல் ஃவாரடேயினால் "அணுவொன்றின் மையப்புள்ளி" என்ற விளக்கத்தோடு தரப்பட்டது.
- பஹாய் சமயம் தோற்றம் பெற்றது.
# 1844

## பிறப்புகள்

- நவம்பர் 25 - கார்ல் பென்ஸ், ஜெர்மனியைச் சேர்ந்த வாகனப்பொறியாளர் (இ. 1929)
# 1844

## இறப்புகள்

- கதிரேசப் புலவர் (அகவை 40), அச்சுவேலியைச் சேர்ந்த புலவர்
# 1759

: பிரித்தானிய அருங்காட்சியகம்]]
: கியூபெக் நகரில் சமர்]]
**1759** (**MDCCLIX**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.
# 1759

## நிகழ்வுகள்

- ஜனவரி 15 - பிரித்தானிய அருங்காட்சியகம் திறக்கப்பட்டது.
- செப்டம்பர் 10 - பாண்டிச்சேரியில் பிரெஞ்சுக் கடற்படைகளுக்கும் ஜோர்ஜ் போக்கொக் தலைமையிலான பிரித்தானியக் கடற்படைக்கும் இடையில் போர் வெடித்தது. பிரெஞ்சுக் கப்பல் பலத்த சேதத்துடன் பின்வாங்கியது.
- செப்டம்பர் 13 - கனடாவின் கியூபெக் நகருக்கருகாமையில் இடம்பெற்ற போரில் பிரித்தானியப் படைகள் பிரெஞ்சுப் படைகளைத் தோற்கடித்தன.
- செப்டம்பர் 18 - கியூபெக் நகரை பிரித்தானியர் கைப்பற்றினர்.
- நவம்பர் 6 - பாளையக்காரர் பூலித்தேவரின் நெற்கட்டான் செவ்வலைக் கோட்டையை இசபல்கான் கான்சாகிப் என்பவனின் படைகள் வெடிகுண்டுகள் கொண்டு தாக்கின. ஆனாலும் கோட்டையைப் பிடிக்க முடியவில்லை.
# 1759

## நாள் அறியப்படாதவை

- புகழ்பெற்ற கின்னஸ் வடிசாலை (Guinness Brewery) அயர்லாந்து, டப்ளினில் நிறுவப்பட்டது.
- சுவீடன், ஸ்டொக்ஹோல்ம் நகரில் இடம்பெற்ற பெரும் தீயில் 250 வீடுகள் எரிந்தன.
- வண. கிறிஸ்டியன் பிரெடெரிக் ஷ்வார்ட்ஸ் பாதிரியார் யாழ்ப்பாணம் வந்து சேர்ந்தார். இவர் இலங்கை முழுவதும் பயணம் செய்து கிறிஸ்தவ மத போதனையில் ஈடுபட்டார்.
# 1860

: கரிபால்டி]]
**1860** (**MDCCCLX**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு நெட்டாண்டு ஆகும்.
# 1860

## நிகழ்வுகள்

- ஏப்ரல் 7 - இந்தியாவில் பட்ஜெட் தாக்கல் செய்யும் முறையை பிரிட்டன் அறிமுகம் செய்தது.
- மே 6 - கரிபால்டியும் அவனது படைகளும் "இரண்டு சிசிலிகளின் பேரரசை"க் கைப்பற்றும் நோக்கில் இத்தாலியின் ஜெனோவா நகரை விட்டுப் புறப்பட்டனர்.
- மே 15 - கரிபால்டியின் படைகள் சிசிலியில் நேப்பில்ஸ் நகரின் படைகளைத் தோற்கடித்தன.
- மே 27 - கரிபால்டியின் படைகள் சிசிலியின் தலைநகர் பெலேர்மோவைக் கைப்பற்றினர்.
- சூன் 24 - புளோரன்ஸ் நைட்டிங்கேலின் எண்ணக்கருக்களுக்கமைய முதலாவது தாதிகள் பயிற்சி நிலையம் இங்கிலாந்தில் அமைக்கப்பட்டது.
- சூலை 15 - இலங்கையின் பிரதம நீதியரசராக சேர் எட்வேர்ட் ஷெப்பர்ட் கிறீசி நியமிக்கப்பட்டார்.
- ஆகத்து 4 - இலங்கையின் கவர்னராக சேர் சார்ல்ஸ் மக்கார்த்தி நியமிக்கப்பட்டார்.
- ஆகத்து 22 - பிரித்தானியக் கடற்படையின் உதவியுடன் கரிபால்டியின் படைகள் சிசிலியில் இருந்து இத்தாலியின் பெரும்பரப்பினுள் நுழைந்தனர்.
- செப்டம்பர் 7 - "லேடி எல்ஜின்" என்ற கப்பல் மிச்சிகன் ஆற்றில் மூழ்கியதில் நூற்றுக்கணக்கானோர் கொல்லப்பட்டனர்.
- செப்டம்பர் 7 - கரிபால்டியின் படைகள் நேப்பில்சைக் கைப்பற்றினர்.
- நவம்பர் 6 - ஆபிரகாம் லிங்கன் அமெரிக்காவின் 16வது அதிபராகத் தேர்ந்தெடுக்கப்பட்டார். இவரே குடியரசுக் கட்சியில் இருந்து தேர்ந்தெடுக்கப்பட்ட முதலாவது அதிபராவார்.
# 1860

## தேதி அறியப்படாத நிகழ்வுகள்

- மதராசில் இருந்து சுமார் 2,500 தமிழ் தொழிலாளர்கள் கயானா சென்று குடியேறினர்.
- டிசம்பர் - இந்தியப் பல்கலைக்கழகப் பரீட்சைகள் யாழ்ப்பாணத்திலும் நடைபெற ஆரம்பித்தன.
# 1860

## பிறப்புகள்

- பெப்ரவரி 18 - ம. சிங்காரவேலர் ( இ. 1946)
- மே 20 - எடுவர்டு பூக்னர், (இ. 1917)
# 1860

## இறப்புகள்

- ஆகத்து 2 - சேர் ஹென்றி ஜோர்ஜ் வோர்ட் (Sir Henry Ward), இலங்கை (1855-1860), மதராஸ் (1860) முன்னாள் கவர்னர் (பி. 1796)
- அக்டோபர் - சைமன் காசிச்செட்டி, இலங்கைத் தமிழறிஞர் (பி. 1807)
# விக்கிப்பீடியா:ஆண்டு நிறைவுகள்/நவம்பர் 7

**நவம்பர் 7**: பெலருஸ் – அக்டோபர் புரட்சி நாள் (1917)
- 1775 &ndash; வட அமெரிக்காவில் பிரித்தானியப் படைகளில் இணைந்த அடிமைகள் அனைவருக்கும் அவர்களது உரிமையாளர்களிடம் இருந்து முழுமையான விடுதலை பெற்றுக் கொடுக்கும் உடன்பாட்டில் வர்ஜீனியா குடியேற்றத்தின் பிரித்தானிய ஆளுநர் ஜான் மறே கையெழுத்திட்டார்.
- 1910 &ndash; உலகின் முதலாவது விமான அஞ்சல் பொதிச் சேவை **ரைட் சகோதரர்களால்** (படம்) ஒகையோவில் ஆரம்பிக்கப்பட்டது.
- 1917 &ndash; அக்டோபர் புரட்சி: விளாதிமிர் லெனின் தலைமையில் கம்யூனிசப் புரட்சியாளர்கள் உருசியாவின் இடைக்கால அரசாங்கத்தைக் கவிழ்த்தனர். (பழைய யூலியன் நாட்காட்டியில் இது அக்டோபர் 25 இல் இடம்பெற்றது). போல்செவிக்குகள் குளிர்கால அரண்மனையைக் கைப்பற்றினர்.
- 1917 &ndash; முதலாம் உலகப் போர்: பிரித்தானியப் படையினர் உதுமானியரிடம் இருந்து காசாப் பகுதியைக் கைப்பற்றினர்.
- 1918 &ndash; மேற்கு சமோவாவில் பரவிய ஒரு வித நச்சு நோய் காரணமாக 7,542 பேர் (20% மக்கள் தொகை) ஆண்டு முடிவிற்குள் இறந்தனர்.
- 1941 &ndash; இரண்டாம் உலகப் போர்: சோவியத் மருத்துவக் கப்பல் *ஆர்மீனியா* நாட்சி செருமனியின் விமானக் குண்டுவீச்சில் சேதமடைந்து மூழ்கியது. 5,000 இற்கும் அதிகமானோர் உயிரிழந்தனர்.
**சி. வி. இராமன்** (பி.&nbsp;1888) **என். சி. வசந்தகோகிலம்** (இ.&nbsp;1951) **கிருபானந்த வாரியார்** (இ.&nbsp;1993)
# பதின்மூன்றாம் கிரகோரி (திருத்தந்தை)

**திருத்தந்தை 13ஆம் கிறகோரி** (*Pope Gregory XIII*, ஜனவரி 7, 1502 – ஏப்ரல் 10, 1585), திருத்தந்தையாக 1572 முதல் 1585 வரை இருந்தவர்.